
A labdarúgás gazdaságtörténete

Labdarúgás az egyik legnagyobb múltú és egyben az egyik legnépszerűbb sport a világon, vannak, akik játsszák (profi, amatőr vagy hobbi szinten), vannak, akik tisztában vannak a szabályokkal és komoly drukkerek, és akadnak olyan is, akik „csak” a társaság kedvéért nézik. Amellett, hogy az aktív résztvevőket megmozgatja, fizikailag karban tartja és a csapattagok kooperációját fejleszti, a nézők számára is fontos közösségépítő szerepe alakult ki az évszázadok során.
Kétségkívül hatalmas tömegeket mozgat meg az egész világon, ezért gazdaságilag sem elhanyagolható tényező. Ennek okán megvizsgáltam, hogy a kluboknak milyen bevételei és fejlesztési lehetőségei vannak egyes európai bajnokságok tekintetében, illetve a Magyar helyzetről is képet alkotva.
A felhasznált irodalom alapos tanulmányozása mellett munkám színesítése céljából összeállítottam egy kérdőívet, melyben arra voltam kíváncsi, hogy a kitöltők milyen szinten vannak tisztában a futballt érintő kérdésekkel. Mindezek mellett egy interjút is készítettem egy megyei-bajnokságban szereplő egyesület elnökével. A beszélgetés során arra voltam kíváncsi, hogy napjainkban egy alacsonyabb osztályban szereplő klub hogyan boldogul a kevés anyagi lehetőségek közepette, valamint, hogy milyen jövőbeni célokat kívánnak elérni.



